### Resume

Økonomiudvalget har den 28. februar 2022 godkendt en overordnet budgetstrategi for 2023-2030, budgetprocedure og politisk tidsplan for budgetlægningen 2023-2026.

Denne sag indeholder budgetprocedure og tidsplan for Teknisk Udvalg til udvalgets godkendelse.

### Sagsfremstilling

Som opstart på budgetlægningen 2023-2026 har Økonomiudvalget godkendt budgetstrategi, budgetprocedure og politisk tidsplan.

Budgetlægningen foregår i to spor:

* spor 1: Det tekniske budgetforslag og
* spor 2: Oplæg til budget i balance.

Fagudvalgene:

* udarbejder det tekniske budgetforslag indenfor den udmeldte ramme,
* fastsætter konkrete aktivitetsforudsætninger på alle væsentlige områder,
* sikrer balance i 2023-2026 ud fra de kendte rammer,
* udmønter rum til velfærdsprioritering og reduceret brug af eksterne konsulenter i 2023 inden for de udmeldte rammer,
* udarbejder/opdaterer kapacitetsanalyser på anlæg,
* arbejder med involvering af borgere, brugere, virksomheder og MED-system.

Tidsplan for fagudvalgets budgetbehandlinger og inddragelse af MED-systemet foreslås som nedenstående:

![](data:image/png;base64...)

Figur 1: Tidsplan

Budgetstrategi, procedurenotat og politisk tidsplan er vedlagt som bilag.

I procedurenotatet er nærmere redegjort for budgetproceduren og de bagvedliggende principper, opgavefordeling mellem byrådet, Økonomiudvalget og fagudvalgene, medarbejder- og brugerinddragelse i forløbet m.v.

Den politiske tidsplan viser datoerne for budgetbehandlingen i fagudvalg, Økonomiudvalg og byråd samt datoer for behandling i HovedMED.

Anlæg

Direktionen udarbejder et teknisk anlægsbudgetforslag 2023-2026 som forelægges Økonomiudvalget den 16. maj 2022.

I spor 2 med oplæg til budget i balance indgår udmøntningen af anlægspuljen i konkrete projekter og nye anlæg i 2023-2026.

Udvalgene opdaterer de nuværende og udarbejder nye kapacitetsanalyser, der redegør for de behov og udfordringer, der måtte være på anlæg. Kapacitetsanalyserne samt forslag til konkrete projekter indgår som emner ved et temamøde for byrådet i maj.

Byrådets 1. behandling af budgettet finder sted den 7. september 2022 og 2. behandling den 5. oktober 2022.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ingen bemærkninger.

### Teknik- og Miljødirektøren indstiller,

|  |  |
| --- | --- |
| at | tidsplanen for Teknisk Udvalgs budgetproces godkendes. |

### Beslutning

Godkendt.